1968L0297 — EL — 12.07.1985 — 003.001

Το έγγραφο αυτό συνιστά βοήθημα τεκμηρίωσης και δεν δεσμεύει τα κοινοτικά όργανα

Τροποποιείται από:

Τροποποιείται από:

(*) Η παρούσα πράξη δεν έχει δημοσιευτεί στην ελληνική γλώσσα.

▼B

ΟΔΗΓΊΑ ΤΟΥ ΣΥΜΒΟΥΛΊΟΥ

της 19ης Ιουλίου 1968

περί θεσπίσεως ομοιομόρφων διατάξεων περί της ατελούς εισαγωγής καυσίμων που περιέχονται στη δεξαμενή καυσίμων των εμπορικών οχημάτων

(68/297/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 75 και 99, την απόφαση του Συμβουλίου ( 1 ) της 13ης Μαΐου 1965 περί εναρμονίσεως ορισμένων διατάξεων που επηρεάζουν τον ανταγωνισμό στον τομέα των σιδηροδρομικών, οδικών, και εσωτερικών πλωτών μεταφορών, και ιδίως το άρθρο 1β), την πρόταση της Επιτροπής, τη γνώμη της Συνελεύσεως ( 2 ), τη γνώμη της Οικονομικής και Κοινωνικής Επιτροπής ( 3 ), Εκτιμώντας: Εκτιμώντας: ότι η καθιέρωση κοινής πολιτικής μεταφορών επιβάλλει τη θέσπιση κοινών κανόνων για τις διεθνείς μεταφορές προς ή από την επικράτεια Κράτους μέλους, ή μέσω της επικράτειας ενός ή περισσοτέρων Κρατών μελών· ότι η θέσπιση αυτών των κοινών κανόνων πρέπει επίσης να περιλαμβάνει τον καθορισμό ομοιομόρφων διατάξεων για την ατελή εισαγωγή καυσίμων που περιέχονται στη δεξαμενή καυσίμων των εμπορικών οχημάτων· ότι προκειμένου να εναρμονισθούν οι συνθήκες του ανταγωνισμού μεταξύ των μεταφορέων στα διάφορα Κράτη μέλη πρέπει: — να καθορισθεί επακριβώς η ελάχιστη ατελώς εισαγομένη ποσότητα καυσίμων, καθώς και οι προϋποθέσεις ατελούς εισαγωγής προσθέτων ποσοτήτων καυσίμων, — οι διατάξεις που εφαρμόζονται σε ένα Κράτος μέλος σχετικά με την ατελή εισαγωγή καυσίμων πρέπει να είναι ίδιες, ανεξάρτητα από το Κράτος μέλος στο οποίο το όχημα είναι εγγεγραμμένο· ότι για να αποφευχθούν καταχρήσεις της ατελούς εισαγωγής καυσίμων, πρέπει να καθιερωθούν ειδικές διατάξεις για τις παραμεθόριες ζώνες, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

▼M2

Άρθρο 1

Τα κράτη μέλη θεσπίζουν, σύμφωνα με την παρούσα οδηγία ομοιόμορφες διατάξεις για την ατελή εισαγωγή καυσίμων που περιέχονται στις κανονικές δεξαμενές αυτοκινήτων οχημάτων δημοσίας χρήσεως που διασχίζουν κοινά σύνορα μεταξύ κρατών μελών.

▼A1

Article 1a

Commercial motor vehicles registered in a Member State which cross the sea on board some form of sea transport from a port on the territory of one Member State to a port on the territory of another Member State shall for the purposes of this Directive be regarded as travelling across a common frontier between Member States.

▼M2

Άρθρο 2

Κατά την έννοια της παραγράφου 1, νοούνται ως:

— «αυτοκίνητο όχημα δημοσίας χρήσεως», κάθε οδικό όχημα με κινητήρα το οποίο, σύμφωνα με τον τυπο κατασκευής και τον εξοπλισμό του, είναι κατάλληλο και προορίζεται για μεταφορές, με ή χωρίς κόμιστρο: — α) περισσοτέρων από εννέα προσώπων, στα οποία περιλαμβάνεται και ο οδηγός· β) εμπορευμάτων,

— «κανονικές δεξαμενές καυσίμων», οι δεξαμενές καυσίμων που ο κατασκευαστής ενσωματώνει σε όλα τα αυτοκίνητα οχήματα του ίδιου τύπου με το εξεταζόμενο όχημα και η ενσωμάτωση των οποίων επιτρέπει την απευθείας χρήση των καυσίμων τόσο για την κίνηση των οχημάτων όσο και, ενδεχομενως, για τη λειτουργία του ψυκτικού συστήματος. — Θεωρούνται, επίσης, κανονικές δεξαμενές καυσίμων οι δεξαμενές υγραερίου που προσαρμόζονται στα οχήματα με κινητήρα και επιτρέπουν την απευθείας χρήση του υγραερίου ως καυσίμου.

▼B

Άρθρο 3

▼M2

1. Τα κράτη μέλη δέχονται ατελώς τις ακόλουθες ποσότητες καυσίμων που περιέχονται στις κανονικές δεξαμενές των αυτοκινήτων οχημάτων δημοσίας χρήσεως:

α) 200 λίτρα ανά όχημα και ανά ταξίδι στην περίπτωση οχημάτων που είναι κατάλληλα και προορίζονται για τις μεταφορές, με ή χωρίς κόμιστρο, εμπορευμάτων·

β) 600 λίτρα ανά όχημα και ανά ταξίδι στην περίπτωση των οχημάτων που είναι κατάλληλα και προορίζονται για τις μεταφορές, με ή χωρίς κόμιστρο, περισσοτέρων των εννέα προσώπων στα οποία περιλαμβάνεται και ο οδηγός.

Πριν από την 1η Ιουλίου 1986, το Συμβούλιο θα αποφασίσει, σύμφωνα με τις διαδικασίες που προβλέπονται στη συνθήκη, και μετά από πρόταση της Επιτροπής, για την αύξηση της ποσότητας καυσίμων που εισάγεται ατελώς και που περιέχεται στις κανονικές δεξαμενές των οχημάτων που αναφέρονται στο πρώτο εδάφιο σημείο α).

▼B

2. Στα πλαίσια κάθε σημαντικής προσεγγίσεως των εθνικών συστημάτων φορολογίας καυσίμου ντήζελ, το Συμβούλιο ομοφώνως και κατόπιν προτάσεως της Επιτροπής, καθορίζει επακριβώς την ποσότητα καυσίμων την οποία τα Κράτη μέλη θα δέχονται να εισάγεται ατελώς πέραν της ποσότητος που καθορίζεται στην παράγραφο 1.

Το Συμβούλιο ακολουθώντας την ίδια διαδικασία, αποφασίζει για την ατελή εισαγωγή όλων των ποσοτήτων καυσίμων που περιέχονται στις κανονικές δεξαμενές καυσίμων των εμπορικών οχημάτων, εφόσον θα έχουν ήδη σημαντικά μειωθεί οι διαφορές στα φορολογικά συστήματα που αναφέρονται ανωτέρω.

3. Κάθε Κράτος μέλος δύναται να δεχθεί την ατελή εισαγωγή ποσοτήτων καυσίμων πέραν εκείνων που εισάγονται ατελώς σύμφωνα με τις διατάξεις των παραγράφων 1 και 2.

4. Οι ποσότητες καυσίμων, οι οποίες καθορίζονται από κάθε Κράτος μέλος, σύμφωνα με τις ανωτέρω παραγράφους, είναι οι ίδιες για κάθε όχημα ανεξάρτητα από το Κράτος μέλος, στο οποίο είναι εγγεγραμμένο το όχημα αυτό.

Άρθρο 4

Τα μέτρα που υιοθετούνται από κάθε Κράτος μέλος, κατ' εφαρμογή της παρούσας Οδηγίας, δεν πρέπει σε καμμιά περίπτωση να είναι λιγώτερο ευνοϊκά από τα μέτρα που εφαρμόζει το Κράτος αυτό για εμπορικά οχήματα που είναι εγγεγραμμένα σε τρίτες χώρες και διέρχονται από κοινά μεταξύ Κρατών μελών σύνορα.

▼M2 —————

▼B

Άρθρο 6

Τα Κράτη μέλη ενημερώνουν την Επιτροπή για τα μέτρα που έλαβαν για την εφαρμογή της παρούσας Οδηγίας.

Άρθρο 7

Η παρούσα οδηγία απευθύνεται στα Κράτη μέλη.

( 1 ) ΕΕ αριθ. 88 της 24. 5. 1965, σ. 1500/65.

( 2 ) ΕΕ αριθ. 28 της 17. 2. 1967, σ. 459/67.

( 3 ) ΕΕ αριθ. 42 της 7. 3. 1967, σ. 618/67.